Tara Fitzgeraldová

**Tara Fitzgeraldová** (* 18. september 1967, Cuckfield, Spojené kráľovstvo) je britská herečka.

## Rodina
Jej matka Sarah Fitzgeraldová mala írsky pôvod, pracovala ako fotografka, otec Michael Callaby († 1978) bol umelec. Krátko po jej narodení sa rodina presťahovala do Freeportu na Bahamách, kde sa narodila jej sestra Arabella (1968). Keď mala Tara tri roky, rodina sa presťahovala do Londýna. O rok neskôr sa jej rodičia rozviedli a ona sa spolu so sestrou a matkou presťahovala do suterénneho bytu blízko Old Brompton Road v Kensingtone. Bývali tam spolu so strýkom Oliverom Maguirom (herec) a s tetou Caroline Fitzgeraldovou (divadelná režisérka). 
V roku 1973 sa jej matka zosobášila s írskym hercom Normanom Rodwayom. Narodila sa im dcéra Bianca, o rok neskôr sa rozviedli. 
V Londýne Tara navštevovala Claphamskú všeobecnú školu, ktorú v šestnástich rokoch opustila a neúspešne sa hlásila na Kráľovskú akadémiu dramatických umení. Medzitým študovala aj na North London Drama Centre a živila sa ako servírka.

## Kariéra
Svoju prvú filmovú rolu stvárnila vo filme Hear My Song (1991) režiséra P. Chelsoma. Ďalej nasledovali filmy z TV produkcie. Skutočne sa však zviditeľnila filmom Sirény (1994), kde si zahrala po boku Hugh Granta. Táto rola jej zabezpečila aj miesto v rebríčku "100 najpríťažlivejších žien sveta" (*100 Sexiest Women*) časopisu FHM. S Hugh Grantom si zahrala ešte vo filme Angličan, ktorý vyliezol na kopec a zliezol z hory (*The Englishman Who Went Up a Hill But Came Down a Mountain*) z roku 1995. V tom istom roku získala cenu od New York Drama Critics Circle za rolu Ofélie v hre Hamlet. V roku 2001 si zahrala v českom filme Tmavomodrý svět.

## Osobný život
V roku 2001 sa zosobášila s hercom Johnom Sharianom. V máji 2003 sa však rozišli. Tara trpí akrofóbiou. Jej prateta bola Geraldine Fitzgeraldová, známa americká herečka, ktorá bola uvedená do Americkej divadelnej siene slávy (*American Theatre Hall of Fame*).

## Filmografia
* 1991: *Hear My Song*
* 1991: *The Black Candle (TV film)*
* 1992: * Six Characters in Search of an Author (TV film)*
* 1992: * The Camomile Lawn (TV seriál)* - prvé štyri epizódy.
* 1992: *Anglo Saxon Attitudes (TV film)*
* 1993: *Galleria (krátkometrážny)*
* 1994: *[[Sirény (film)|Sirény]]*
* 1994: *Fall from Grace*
* 1994: *Cadfael (serál, epizóda: The Leper of St. Giles)*
* 1994: *Bezvýznamný muž*
* 1995: *The Vacillations of Poppy Carew (TV film)*
* 1995: *The Englishman Who Went Up a Hill But Came Down a Mountain*
* 1996: *Brassed Off*
* 1996: *The Tenant of Wildfell Hall (miniséria)*
* 1997: *The Woman in White (TV film)*
* 1997: *The Student Prince (TV film)*
* 1998: *The Snatching of Bookie Bob*
* 1998: *Conquest*
* 1998: *Little White Lies (TV film)*
* 1998: *Francúzova zátoka (TV film)*
* 1999: *Childhood*
* 1999: *Zločin v Sillicon Valley*
* 1999: *In the Name of Love (TV film)*
* 2000: *Rancid Aluminium*
* 2000: *The Final Day (TV dokument. séria)*
* 2001: *[[Tmavomodrý svět]]*
* 2003: *Hrad bude môj*
* 2003: *Murder in Mind (TV serál, epizóda: Echoes)*
* 2003: *Love Again (TV film)*
* 2004: *Tajnými cestami*
* 2004: *Five Children and It*
* 2004: *Slečna Marpleová: Mŕtva v knižnici (TV film)*
* 2005: *Like Father Like Son (Tv film)*
* 2005: *Rose and Maloney (seriál, druhá epizóda druhej série)*
* 2005: *Kráľovná Alžbeta I. (seriál, prvá, druhá a štvrtá epizóda)*
* 2006: *Jane Eyre (TV seriál, prvá epizóda)*
* 2006: *Waking the Dead (TV seriál, 24 epizód)*
* 2009: *U Be Dead (Tv film)*

## Referencie


## Iné projekty

## Externé odkazy
* 
* 

## Zdroj

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Anglické osobnosti írskeho pôvodu
Kategória:Osobnosti z grófstva West Sussex